ભાજપ નવજોતસિંહ સિદ્ધુની મુલાકાતને લઇને કોંગ્રેસને ભિંસમાં લેવાનો પ્રયાસ કરી રહ્યો છે. પરંતું, ખરેખર ભાજપે તે પણ ના ભુલવું જોઇએ કે દેશના વડાપ્રધાન નરેન્દ્ર મોદી પણ કોઇપણ જાતની સંસદીય કે વહિવટી પ્રક્રિયા સિવાય સીધા લાહોરની મુલાકાતે પહોચ્યા હતા અને વડાપ્રધાન નવાઝ શરીફની મુલાકાત કરી હતી. તો, અગાઉ ભાજપના વધુ એક વરિષ્ઠ નેતા લાલકૃષ્ણ આડવાણી પણ જિન્નાહની મઝાર પર ચાદર ચઢાવી ચુક્યા છે. ત્યારે ખરેખર રાજકીય પક્ષોએ પોતાના ફાયદા માટે કોઇ રાજકીય નેતાને પાકિસ્તાન મુદ્દે કોસવાનું બંધ કરી નીતિ આધારીત રાજકારણ ખેલવું જોઇએ.